Ramaphosa bring hoop, sê Madonsela | Maroela Media
Thuli Madonsela (Foto: Getrude Makhafola/ANA)
“Sy verkiesing het die hele land op ŉ voetstuk van hoop geplaas, maar ŉ voetstuk van hoop is net ŉ voetstuk. Dit gee vir ons ŉ hoër grond van waar ons na ŉ volgende fase kan spring. Dit is nie die spits nie,” het Madonsela gesê toe sy haar stigting in Johannesburg van stapel gestuur het. “Ons moet almal handevat met die president en politieke partye om die Suid-Afrika van ons drome te bou. Ons kan nie van die regering verwag om alles te doen nie.”
Sy het bygevoeg sy verwelkom oudpresident Jacob Zuma se bedanking verlede week ná druk van die ANC dat hy sy amp moet verlaat. “Ek verwelkom Zuma se bedanking en die waardigheid waarmee hy die land toegespreek het. As kaptein van die skip moet mense jou volg – of jy goed of sleg vaar. Maar as jy op ŉ punt kom waar die mense hoop verloor het of nie meer deur jou aangespoor word nie, dan moet jy uittree.”
Madonsela is nou die voorsitter van Universiteit Stellenbosch se afdeling sosiale geregtigheid van die Fakulteit Regsgeleerdheid. Sy het die Thuli Madonsela-stigting bekend gemaak op die Verenigde Nasies se internasionale dag van sosiale geregtigheid. Haar organisasie sal fokus op werk met gemeenskappe.
Sy het gesê almal moet ŉ rol vervul om ŉ medeburger op te hef, veral jongmense. “Ons is gelukkig dat ons nog nie voorvalle van terrorisme beleef nie. En om seker te maak dat dit nie gebeur nie, moet ons seker maak dat jongmense nie agtergelaat word nie. Dit verg nie veel om iemand anders op te hef nie. Maar só daad kan ŉ groot verskil beteken.”
Sy het bygevoeg sy oorweeg nie ŉ ander rol in die regering nie, maar sal fokus op haar akademiese werk en gemeenskapsaktivisme deur haar stigting.
Please return, Thuli.
Ek verstaan nie hoe Zuma met waardigheid kan uittree nie. Die grootste skandvlek op die land se geskiedenis en hy word geloof deur instansies vir sy “werk” wat hy verrig het.
Dr. Sakkie………….as die standaarde laag genoeg is, kan enige iets met “waardigheid” gedoen word. Een man se waardigheid is ‘n ander man se skande….
Wat n ongelooflike mens met insig. Haar boodskap is duidellik, hef n medeburger op. Afri-Forum moet versoenend optree en sommer vandag al so n inisiatief loods. Komaan Callie dit is n lekker uitdaging en ons weet jy kan dit inisieer, want waar daar n wil is, is n weg, of hoe se ek nou!
Ramap · 9 maande gelede
Ramaposa bring net hoop vir sekere groepe in S A – defnitief nie vir almal nie.
Kry die feite reg asb.
Hy het dit tog duidelik gese.
Almal dink Ramaposa is so goed,maar om JZ te klop verg nie veel nie.Ramap: wat jy daar se kan nie meer waar gestel word nie.
Juanita Steyn · 9 maande gelede
Ramaposa se net die regte woorde wat hy met die heuning kwas smeer. Nuwe besems vee skoon. Het hy nie lank terug voor hy verkies is gese hy sal ook die plase afvat en vir sy mense gee nie?? Ek stem saam dat hy net hoop bring vir sekere uit gesoekte mense.
Raai Raai · 9 maande gelede
Mooi nou moet Ramaphosa net vir Thuli Madonsela in Adv Shaun Abrahams se pos kry.
N uitsteekende idee gee haar daardie werk en wys jy is erenstig met Ons.